钦定古今图书集成/明伦汇编/氏族典/第308卷 > 《凌迪知万姓统谱》 > 皇偘
## 钦定古今图书集成/明伦汇编/氏族典/第308卷 > 《凌迪知万姓统谱》 > 皇偘

按《梁书皇偘传》：“偘，吴郡人也，青州刺史皇象九世孙。
偘少好学，师事贺玚，精力专门，尽通其业。尢明《三礼》
《孝经》《论语》，起家兼国子助教。于学讲说，听者数百人。
撰《礼记讲疏》五十卷，书成奏上，诏付秘阁。顷之，召入
寿光殿讲《礼记》义，高祖善之，拜员外散骑侍郎。性至
孝，常日限诵《孝经》二十遍，以拟《观世音经》。丁母忧，解”
职还乡里。平西邵陵王钦其学，厚礼迎之。偘既至，因
感心疾。大同十一年，卒于夏首，时年五十八。所撰《论
语义》十卷，与《礼记义》并见重于世，学者传焉。